Α4-0052/96

Πρόταση απόφασης του Συμβουλίου σχετικά με πολυετές κοινοτικό πρόγραμμα για την τόνωση της ανάπτυξης της ευρωπαϊκής βιομηχανίας περιεχομένου των πολυμέσων και την ενθάρρυνση της χρήσης του περιεχομένου των πολυμέσων στην νεοεμφανιζόμενη κοινωνία των πληροφοριών (INFO 2000) (COM(95)0149 - C4-0383/95 - 95/0156(CNS))

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 11α (νέα)

>Κείμενο μετά την ψηφοφορία στο ΕΚ>

ότι για την προσφορά υπηρεσιών πολυμέσων θα πρέπει να ισχύουν οι αρχές της ίσης πρόσβασης, του χαμηλού κόστους και για ορισμένες υπηρεσίες ακόμη και η δωρεάν προσφορά[semigr ]

(Τροπολογία 2)

Αιτιολογική σκέψη 11β (νέα)

>Κείμενο μετά την ψηφοφορία στο ΕΚ>

ότι οι δράσεις του εν λόγω προγράμματος πρέπει να υποστηρίζουν την ανάπτυξη εφαρμογών γενικού ενδιαφέροντος, που υπηρετούν ιδίως στόχους υγείας, παιδείας, κατάρτισης και χωροταξίας προς όφελος των γεωγραφικά μειονεκτουσών περιφερειών της Ευρώπης[semigr ]

(Τροπολογία 3)

Αιτιολογική σκέψη 12α (νέα)

>Κείμενο μετά την ψηφοφορία στο ΕΚ>

ότι πρέπει να δοθεί στις ενώσεις και στις ΜΚΟ μια ιδιαίτερη θέση στην πρόσβαση, ούτως ώστε να δυνηθούν να συμμετάσχουν πλήρως στην εφαρμογή του προγράμματος INFO 2000[semigr ]

(Τροπολογία 4)

Αιτιολογική σκέψη 13α (νέα)

>Κείμενο μετά την ψηφοφορία στο ΕΚ>

ότι οι κοινοτικές δράσεις που αναλαμβάνονται στον τομέα του περιεχομένου της πληροφορίας πρέπει να σέβονται το γλωσσικό πλουραλισμό της Ευρωπαϊκής Ένωσης και να ενθαρρύνουν τις πρωτοβουλίες ώστε το περιεχόμενο των πολυμέσων να διατίθεται στις γλώσσες των κρατών μελών[semigr ]

(Τροπολογία 5)

Αιτιολογική σκέψη 13β (νέα)

>Κείμενο μετά την ψηφοφορία στο ΕΚ>

ότι κατά την επιλογή των προτάσεων βασικό στοιχείο πρόκρισης είναι ο πολίτης και τα συμφέροντά του[semigr ]

(Τροπολογία 6)

Αιτιολογική σκέψη 13γ (νέα)

>Κείμενο μετά την ψηφοφορία στο ΕΚ>

ότι οι δράσεις του προγράμματος πρέπει να συμβάλλουν στη μείωση των κινδύνων αποκλεισμού των μη εξειδικευμένων ή ελάχιστα εξειδικευμένων εργατών, των κινδύνων εμφάνισης μιας κοινωνίας δύο ταχυτήτων, των κινδύνων επιδείνωσης των ανισοτήτων μεταξύ των περιφερειών καθώς και των κινδύνων μεγάλης απομόνωσης των ατόμων[semigr ]

(Τροπολογία 7)

Αιτιολογική σκέψη 13γ (νέα)

>Κείμενο μετά την ψηφοφορία στο ΕΚ>

ότι, για την καταπολέμηση της κατάχρησης του περιεχομένου των πολυμέσων σε εξαιρετικά επικίνδυνους τομείς, όπως ο ρατσισμός, η παράνομη πορνογραφία και άλλες παράνομες δραστηριότητες, απαιτείται συντονισμός των προσπαθειών σε διεθνές επίπεδο[semigr ]

(Τροπολογία 8)

Δέκατη τέταρτη αιτιολογική σκέψη

>Αρχικό κείμενο>

ότι οι δράσεις πολιτικής που στοχεύουν στην ενδυνάμωση της θέσης της ευρωπαϊκής βιομηχανίας περιεχομένου θα συμπληρώνουν άλλες δράσεις σχετικές με το περιεχόμενο των πληροφοριών και, ειδικότερα, όσες σχετίζονται με τον οπτικοακουστικό τομέα[semigr ]

>Κείμενο μετά την ψηφοφορία στο ΕΚ>

ότι οι δράσεις πολιτικής που στοχεύουν στην ενδυνάμωση της θέσης της ευρωπαϊκής βιομηχανίας περιεχομένου θα συμπληρώνουν άλλες δράσεις σχετικές με το περιεχόμενο των πληροφοριών και, ειδικότερα, όσες σχετίζονται με τον οπτικοακουστικό τομέα (κινηματογράφος και τηλεόραση)[semigr ]

(Τροπολογία 9)

Δέκατη πέμπτη αιτιολογική σκέψη

>Αρχικό κείμενο>

ότι κάθε δράση πολιτικής για το περιεχόμενο θα πρέπει να συμπληρώνει άλλες διεξαγόμενες εθνικές και κοινοτικές πρωτοβουλίες όπως σκιαγραφούνται, κυρίως, στο πρόγραμμα δράσης της Επιτροπής με τίτλο «Η Ευρώπη και η κοινωνία των πληροφοριών: η συνέχιση της πορείας - πρόγραμμα δράσης», καθώς και ότι θα πρέπει να εκτελείται σε συνέργεια με τις πολιτικές και τις πρωτοβουλίες της Επιτροπής σχετικά με την εκπαίδευση(2), την επαγγελματική κατάρτιση(3), την ΕΤΑ(4) και τις ΜΜΕ(5).

(2) COM(93) 708 τελικό της 3ης Φεβρουαρίου 1994.

(3) Απόφαση 94/819/ΕΚ του Συμβουλίου της 6ης Δεκεμβρίου1994 για τη θέσπιση προγράμματος δράσης σχετικά με την εφαρμογή πολιτικής της Ευρωπαϊκής Κοινότητας για την επαγγελματική κατάρτιση (ΕΕ L 340 της 29.12.1994, σελ. 8)

(4) Απόφαση αριθ. 1110/94/ΕΚ του Ευρωπαϊκή Κοινοβουλίου και του Συμβουλίου της 26ης Απριλίου 1994 περί του τέταρτου προγράμματος-πλαισίου επί των δράσεων της Ευρωπαϊκής Κοινότητας στον τομέα της έρευνας και τεχνολογικής ανάπτυξης και επίδειξης (1994-1998) (ΕΕ L 126 της 18.05.1994, σελ. 1)

(5) COM(94) 207 τελικό της 3ης Ιουνίου 1994.

>Κείμενο μετά την ψηφοφορία στο ΕΚ>

ότι κάθε δράση πολιτικής για το περιεχόμενο θα πρέπει να συμπληρώνει άλλες διεξαγόμενες εθνικές και κοινοτικές πρωτοβουλίες όπως σκιαγραφούνται, κυρίως, στο πρόγραμμα δράσης της Επιτροπής με τίτλο «Η Ευρώπη και η κοινωνία των πληροφοριών: η συνέχιση της πορείας - πρόγραμμα δράσης», καθώς και ότι θα πρέπει να εκτελείται σε συνέργεια με προγράμματα του 4ου προγράμματος- πλαισίου (προγράμματα για προηγμένη τεχνολογία, προηγμένες υπηρεσίες επικοινωνίας και τηλεματικής)(1α), καθώς και με τις πολιτικές και τις πρωτοβουλίες της Επιτροπής σχετικά με την εκπαίδευση(2), την επαγγελματική κατάρτιση(3), τον πολιτισμό και τις ΜΜΕ(5), και επίσης με τα διαρθρωτικά ταμεία[semigr ]

(1) Απόφαση αριθ. 1110/94/ΕΚ του Ευρωπαϊκή Κοινοβουλίου και του Συμβουλίου της 26ης Απριλίου 1994 περί του τέταρτου προγράμματος-πλαισίου επί των δράσεων της Ευρωπαϊκής Κοινότητας στον τομέα της έρευνας και τεχνολογικής ανάπτυξης και επίδειξης (1994-1998) (ΕΕ L 126 της 18.05.1994, σελ. 1)

(2) COM(93) 708 τελικό της 3ης Φεβρουαρίου 1994.

(3) Απόφαση 94/819/ΕΚ του Συμβουλίου της 6ης Δεκεμβρίου1994 για τη θέσπιση προγράμματος δράσης σχετικά με την εφαρμογή πολιτικής της Ευρωπαϊκής Κοινότητας για την επαγγελματική κατάρτιση (ΕΕ L 340 της 29.12.1994, σελ. 8)

(4) COM(94) 207 τελικό της 3ης Ιουνίου 1994.

(Τροπολογία 10)

Δέκατη έκτη αιτιολογική σκέψη

>Αρχικό κείμενο>

ότι θα πρέπει να παρακολουθείται συνεχώς και συστηματικά η πρόοδος που επιτελείται βάσει του προγράμματος αυτού με στόχο την προσαρμογή του, όπου απαιτείται, στις εξελίξεις που σημειώνονται στην αγορά περιεχομένου των πολυμέσων[semigr ] ότι η πρόοδος που επιτελείται στο πλαίσιο του προγράμμματος θα πρέπει να αποτελέσει, σε εύθετο χρόνο, αντικείμενο ανεξάρτητης αξιολόγησης ώστε να παρασχεθούν οι βασικές πληροφορίες που είναι απαραίτητες για τον καθορισμό των στόχων μελλοντικών δράσεων πολιτικής σχετικά με το περιεχόμενο[semigr ] ότι κατά τη λήξη του προγράμματος αυτού θα πρέπει να συνταχθεί τελική αξιολόγηση των αποτελεσμάτων σε σύγκριση με τους στόχους που θέτει η απόφαση αυτή[semigr ]

>Κείμενο μετά την ψηφοφορία στο ΕΚ>

ότι θα πρέπει να παρακολουθούνται και συντονίζονται συνεχώς και συστηματικά τα έργα που επιτελούνται βάσει του προγράμματος αυτού με στόχο την προσαρμογή τους, όπου απαιτείται, στις εξελίξεις που σημειώνονται στην αγορά περιεχομένου των πολυμέσων[semigr ] ότι η πρόοδος που επιτελείται στο πλαίσιο του προγράμμματος θα πρέπει να αποτελέσει, σε εύθετο χρόνο, αντικείμενο ανεξάρτητης αξιολόγησης ώστε να παρασχεθούν οι βασικές πληροφορίες που είναι απαραίτητες για τον καθορισμό των στόχων μελλοντικών δράσεων πολιτικής σχετικά με το περιεχόμενο[semigr ] ότι κατά τη λήξη του προγράμματος αυτού θα πρέπει να συνταχθεί τελική αξιολόγηση των αποτελεσμάτων σε σύγκριση με τους στόχους που θέτει η απόφαση αυτή[semigr ]

(Τροπολογία 11)

Δέκατη όγδοη αιτιολογική σκέψη

>Αρχικό κείμενο>

ότι θα πρέπει, ενδεχομένως, να αναληφθούν δράσεις συνεργασίας με διεθνείς οργανισμούς και τρίτες χώρες για την εφαρμογή του προγράμματος αυτού[semigr ]

>Κείμενο μετά την ψηφοφορία στο ΕΚ>

ότι οι δράσεις συνεργασίας με διεθνείς οργανισμούς και τρίτες χώρες που θα πρέπει ενδεχομένως να αναληφθούν για την εφαρμογή του προγράμματος αυτού θα πρέπει να πραγματοποιηθούν σε βάση αυστηρής αμοιβαιότητας[semigr ]

(Τροπολογία 12)

Αιτιολογική σκέψη 19α (νέα)

>Κείμενο μετά την ψηφοφορία στο ΕΚ>

ότι η παρούσα απόφαση καθορίζει, για όλη τη διάρκεια του προγράμματος, μια συνολική χρηματοδότηση, κατά την έννοια του σημείου 2 της δήλωσης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995(1), για την αρμόδια επί του προϋπολογισμού αρχή στο πλαίσιο της ετήσιας διαδικασίας του προϋπολογισμού[semigr ]

(1) ΕΕ C 293 της 08.11.1995, σελ. 4

(Τροπολογία 13)

Άρθρο 2α (νέο)

>Κείμενο μετά την ψηφοφορία στο ΕΚ>

Άρθρο 2α

Οι επιχειρήσεις που θα επωφεληθούν της χρηματοδότησης από κεφάλαιο του προγράμματος πρέπει να ανήκουν και να εξακολουθούν να ανήκουν, είτε απευθείας είτε μέσω πλειοψηφικής συμμετοχής, σε υπηκόους των κρατών μελών.

(Τροπολογία 14)

Άρθρο 3

>Αρχικό κείμενο>

Το πρόγραμμα θα καλύπτει την τετραετία από την 1η Ιανουαρίου 1996 έως την 31η Δεκεμβρίου 1999.

>Κείμενο μετά την ψηφοφορία στο ΕΚ>

Το πρόγραμμα θα καλύπτει την τριετία από την 1η Ιανουαρίου 1996 έως την 31η Δεκεμβρίου 1998.

(Τροπολογία 15)

Άρθρο 4 παράγραφος 1

>Αρχικό κείμενο>

1. Η Επιτροπή είναι υπεύθυνη για την εφαρμογή του προγράμματος.

>Κείμενο μετά την ψηφοφορία στο ΕΚ>

1. Η Επιτροπή είναι υπεύθυνη για την εφαρμογή του προγράμματος και τις αποφάσεις χορήγησης κοινοτικής χρηματοδοτικής συνδρομής για τα εγκριθέντα έργα.

(Τροπολογία 16)

Άρθρο 4, παράγραφος 1α (νέα)

>Κείμενο μετά την ψηφοφορία στο ΕΚ>

1α. Η Επιτροπή μπορεί να χρησιμοποιήσει δύο μορφές χρηματοδότησης:

>Κείμενο μετά την ψηφοφορία στο ΕΚ>

α) επιδότηση 100%[semigr ]

>Κείμενο μετά την ψηφοφορία στο ΕΚ>

β) συγχρηματοδότηση με άλλες πηγές του δημοσίου ή ιδιωτικού τομέα για ποσοστό όχι κατώτερο του ημίσεος επιδόματος.

>Κείμενο μετά την ψηφοφορία στο ΕΚ>

Στην περίπτωση α) θα εφαρμόζονται ιδιαίτερα οι διαδικασίες του άρθρου 57 του δημοσιονομικού κανονισμού. Στην περίπτωση β) η Επιτροπή θα δημοσιεύει στην Επίσημη Εφημερίδα των Ευρωπαϊκών Κοινοτήτων πρόσκληση παρουσίασης προτάσεων βάσει προκαθορισμένων προτεραιοτήτων.

>Κείμενο μετά την ψηφοφορία στο ΕΚ>

Το ύψος της οικονομικής υποστήριξης, οι τρόποι χρηματοδότησης και ελέγχου, καθώς και οι τεχνικοί όροι που απαιτούνται για την εφαρμογή της παρέμβασης προσδιορίζονται σε συνάρτηση με το χαρακτήρα και τη μορφή της εγκριθείσας δράσης και καθορίζονται στην απόφαση της Επιτροπής.

(Τροπολογία 17)

Άρθρο 4 παράγραφος 2, παύλες

>Αρχικό κείμενο>

- το πρόγραμμα εργασίας

>Κείμενο μετά την ψηφοφορία στο ΕΚ>

- το πρόγραμμα εργασίας

>Αρχικό κείμενο>

- την κατανομή των δαπανών του προϋπολογισμού,

>Αρχικό κείμενο>

- το περιεχόμενο των προσκλήσεων για υποβολή προτάσεων,

>Κείμενο μετά την ψηφοφορία στο ΕΚ>

- το περιεχόμενο των προσκλήσεων για υποβολή προτάσεων,

>Αρχικό κείμενο>

- τα μέτρα για την αξιολόγηση του προγράμματος,

>Κείμενο μετά την ψηφοφορία στο ΕΚ>

- τα μέτρα για την αξιολόγηση του προγράμματος,

>Αρχικό κείμενο>

- οποιαδήποτε παρέκκλιση από τους κανόνες του παραρτήματος ΙΙΙ,

>Κείμενο μετά την ψηφοφορία στο ΕΚ>

- οποιαδήποτε παρέκκλιση από τους κανόνες του παραρτήματος ΙΙΙ,

>Αρχικό κείμενο>

- τη συμμετοχή, σε οποιοδήποτε σχέδιο, νομικών φορέων από τρίτες χώρες και διεθνείς οργανισμούς,

>Κείμενο μετά την ψηφοφορία στο ΕΚ>

- την εξέταση των δεδομένων που επιτρέπουν τη συμμετοχή, σε οποιοδήποτε σχέδιο, νομικών φορέων από τρίτες χώρες και διεθνείς οργανισμούς,

(Τροπολογία 18)

Άρθρο 5α (νέο)

>Κείμενο μετά την ψηφοφορία στο ΕΚ>

Άρθρο 5α

1. Προκειμένου να εξασφαλίζεται η επιτυχία των δράσεων που εκτελούν οι δικαιούχοι της οικονομικής υποστήριξης της Κοινότητας, η Επιτροπή λαμβάνει τα αναγκαία μέτρα:

>Κείμενο μετά την ψηφοφορία στο ΕΚ>

- για να εξακριβώνει ότι οι εν λόγω δράσεις που χρηματοδοτούνται από την Κοινότητα εκτελούνται κατά τον ορθό τρόπο[semigr ]

>Κείμενο μετά την ψηφοφορία στο ΕΚ>

- για να προλαμβάνει και να καταστέλλει τις παρατυπίες[semigr ]

>Κείμενο μετά την ψηφοφορία στο ΕΚ>

- για να ανακτά τους πόρους που εισεπράχθησαν αχρεωστήτως λόγω καταχρήσεων ή αμέλειας.

>Κείμενο μετά την ψηφοφορία στο ΕΚ>

2. Ανεξάρτητα από τους ελέγχους που εκτελούνται βάσει του άρθρου 188 Γ της Συνθήκης από το Ελεγκτικό Συνέδριο σε συνεργασία με τα εθνικά όργανα ελέγχου ή με τις αρμόδιες εθνικές υπηρεσίες, και από οποιοδήποτε έλεγχο που πραγματοποιείται βάσει του άρθρου 209Γ της Συνθήκης, οι υπάλληλοι της Επιτροπής μπορούν να ελέγχουν επί τόπου τις χρηματοδοτούμενες δράσεις.

>Κείμενο μετά την ψηφοφορία στο ΕΚ>

3. Η Επιτροπή μπορεί να μειώσει, να αναστείλει την πληρωμή ή να επανεισπράξει το ποσόν χρηματοδοτικής υποστήριξης που χορηγείται για μία δράση στην περίπτωση που εξακριβώνει κατάχρηση ή προκύπτει ότι η δράση τροποποιήθηκε σημαντικά κατά τρόπο ασυμβίβαστο με το χαρακτήρα ή τους όρους εκτέλεσης της ιδίας χωρίς να ζητηθεί η έγκρισή της για την τροποποίηση αυτή.

(Τροπολογία 19)

Άρθρο 6

>Αρχικό κείμενο>

Στο μέσο του προγράμματος και, κατόπιν, μετά τη λήξη του, η Επιτροπή, μετά από εξέταση εκ μέρους της επιτροπής του άρθρου 5, υποβάλλει στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή των Περιφερειών έκθεση αξιολόγησης των αποτελεσμάτων της εφαρμογής των 8γραμμών δράσεων που αναφέρονται στο άρθρο 2[semigr ] η έκθεση αυτή συντάσσεται από ανεξάρτητους εμπειρογνώμονες. Η Επιτροπή μπορεί, βάσει των αποτελεσμάτων αυτών, να υποβάλει προτάσεις προσαρμογής των κατευθύνσεων του προγράμματος.

>Κείμενο μετά την ψηφοφορία στο ΕΚ>

Πριν από τις 30 Σεπτεμβρίου 1997 και, κατόπιν, μετά τη λήξη του προγράμματος, η Επιτροπή υποβάλλει στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή των Περιφερειών έκθεση αξιολόγησης των αποτελεσμάτων της εφαρμογής των γραμμών δράσεων που αναφέρονται στο άρθρο 2[semigr ] η έκθεση αυτή συντάσσεται από ανεξάρτητους εμπειρογνώμονες, οι οποίοι ορίζονται σε συνεννόηση με το Ευρωπαϊκό Κοινοβούλιο και λαμβάνοντας υπόψη τις προτάσεις των ΜΚΟ καταναλωτών, γυναικών και άλλων που αναπτύσσουν δραστηριότητα στον πολιτιστικό τομέα. Η Επιτροπή μπορεί, βάσει των αποτελεσμάτων αυτών, να υποβάλει προτάσεις προσαρμογής των αρχικών κατευθύνσεων ή της παράτασης του προγράμματος.

(Τροπολογία 20)

Άρθρο 7

>Αρχικό κείμενο>

Στο πρόγραμμα αυτό μπορούν να συμμετάσχουν, χωρίς, κανονικά, χρηματοδοτική υποστήριξη της Κοινότητας, νομικοί φορείς που έχουν την έδρα τους σε τρίτες χώρες, καθώς και διεθνείς οργανισμοί, στις περιπτώσεις που η συμμετοχή αυτή συμβάλλει αποτελεσματικά στην εφαρμογή του προγράμματος και λαμβάνοντας υπόψη την αρχή του αμοιβαίου οφέλους.

>Κείμενο μετά την ψηφοφορία στο ΕΚ>

Στο πρόγραμμα αυτό μπορούν να συμμετάσχουν, χωρίς χρηματοδοτική υποστήριξη του προϋπολογισμού της Ένωσης, νομικοί φορείς που έχουν την έδρα τους σε τρίτες χώρες, καθώς και διεθνείς οργανισμοί, στις περιπτώσεις που η συμμετοχή αυτή συμβάλλει αποτελεσματικά στην εφαρμογή του προγράμματος και λαμβάνοντας υπόψη την αρχή του αμοιβαίου οφέλους.

(Τροπολογία 21)

Παράρτημα Ι, Γραμμή Δράσης 1, προοίμιο

>Αρχικό κείμενο>

Η έλλειψη ενημέρωσης σχετικά με το δυναμικό των νέων προϊόντων και υπηρεσιών πληροφόρησης με βάση τα πολυμέσα αποτελεί σημαντικό παράγοντα περιορισμού της ζήτησης. Η γραμμή δράσης 1 συμβάλλει στην ανόρθωση της κατάστασης αυτής προσδίδοντας ευρωπαϊκή διάσταση στην ενημέρωση και τις δραστηριότητες των ομάδων χρηστών που διεξάγονται σε εθνικό ή περιφερειακό επίπεδο. Ιδιαίτερη προσοχή θα δοθεί στο να ευνοηθεί η αύξηση της ζήτησης στις λιγότερο ευνοημένες και περιφερειακές περιοχές της Ευρωπαϊκής Ένωσης.

>Κείμενο μετά την ψηφοφορία στο ΕΚ>

Η έλλειψη ενημέρωσης σχετικά με το δυναμικό των νέων προϊόντων και υπηρεσιών πληροφόρησης με βάση τα πολυμέσα αποτελεί παράγοντα περιορισμού της ζήτησης. Η γραμμή δράσης 1 συμβάλλει στην ανόρθωση της κατάστασης αυτής προσδίδοντας ευρωπαϊκή διάσταση στην ενημέρωση και τις δραστηριότητες των ομάδων χρηστών που διεξάγονται σε εθνικό ή περιφερειακό επίπεδο. Αυτές οι δράσεις ευαισθητοποίησης πρέπει να αγγίζουν και την ομάδα πολιτών οι οποίοι για προσωπικούς ή κοινωνικούς λόγους θα ετίθεντο εύκολα στο περιθώριο. Ιδιαίτερη προσοχή θα δοθεί στο να ευνοηθεί η ενθάρρυνση της ζήτησης εκ μέρους ορισμένων ομάδων χρηστών, όπως των γυναικών και των αναπήρων, των ενώσεων και των ΜΚΟ, καθώς και στις λιγότερο ευνοημένες και περιφερειακές περιοχές της Ευρωπαϊκής Ένωσης.

(Τροπολογία 22)

Παράρτημα Ι, Γραμμή δράσης 1, σημείο 1.1, πρώτο εδάφιο

>Αρχικό κείμενο>

Στο πλαίσιο του προγράμματος IMPACT δημιουργήθηκε στα κράτη μέλη ένα δίκτυο φορέων αρμόδιων για τη διεξαγωγή εκστρατειών ενημέρωσης και πληροφόρησης σχετικά με τις νέες υπηρεσίες πληροφοριών. Ο ρόλος αυτός έχει αναληφθεί, στα κράτη μέλη, από διάφορους φορείς όπως εμπορικά επιμελητήρια, επαγγελματικές οργανώσεις ή δημόσιες αρχές. Οι φορείς αυτοί, συνεργαζόμενοι στο πλαίσιο ευρωπαϊκού δικτύου, προσδίδουν ευρωπαϊκή διάσταση στις δραστηριότητές τους.

>Κείμενο μετά την ψηφοφορία στο ΕΚ>

Στο πλαίσιο του προγράμματος IMPACT δημιουργήθηκε στα κράτη μέλη ένα δίκτυο φορέων αρμόδιων για τη διεξαγωγή εκστρατειών ενημέρωσης και πληροφόρησης σχετικά με τις νέες υπηρεσίες πληροφοριών. Ο ρόλος αυτός έχει αναληφθεί, στα κράτη μέλη, από διάφορους φορείς όπως εμπορικά επιμελητήρια, επαγγελματικές οργανώσεις ή δημόσιες αρχές. Οι φορείς αυτοί, συνεργαζόμενοι στο πλαίσιο ευρωπαϊκού/διεθνούς δικτύου, προσδίδουν ευρωπαϊκή/διεθνή διάσταση στις δραστηριότητές τους.

(Τροπολογία 23)

Παράρτημα Ι, Γραμμή δράσης 1, σημείο 1.1, τρίτο εδάφιο

παύλα 5α (νέα)

>Κείμενο μετά την ψηφοφορία στο ΕΚ>

- τόνωση του βαθμού διείσδυσης συσκευών που απαιτούνται για την πώληση προϊόντων και υπηρεσιών της βιομηχανίας περιεχομένου.

(Τροπολογία 24)

Παράρτημα Ι, Γραμμή δράσης, 1, σημείο 1.1, τέταρτο εδάφιο

>Αρχικό κείμενο>

Κύριες ομάδες χρηστών στις οποίες απευθύνονται οι δράσεις είναι οι μικρομεσαίες επιχειρήσεις και οι βιβλιοθήκες. Η επιλογή ειδικών ομάδων θα γίνεται από τους εθνικούς και περιφερειακούς φορείς, λόγω της εγγύτητάς τους με τους ενδιαφερομένους.

>Κείμενο μετά την ψηφοφορία στο ΕΚ>

Κύριες ομάδες χρηστών στις οποίες απευθύνονται οι δράσεις είναι οι μικρομεσαίες επιχειρήσεις, οι βιβλιοθήκες και, γενικότερα, οι ενώσεις, οργανισμοί ή ιδρύματα κοινωνικού ή μορφωτικού χαρακτήρα. Βάσει του κριτηρίου αυτού, η επιλογή θα γίνεται από τους εθνικούς και περιφερειακούς φορείς, λόγω της εγγύτητάς τους με τους ενδιαφερομένους.

(Τροπολογία 25)

Παράρτημα Ι, Γραμμή δράσης 1, σημείο 1.1., πέμπτο εδάφιο

>Αρχικό κείμενο>

Μετά από πρόσκληση για υποβολή προτάσεων θα επιλεγούν 30-50 φορείς για συμμετοχή στο δίκτυο. Στα κριτήρια επιλογής θα περιλαμβάνεται η γνώση της τοπικής αγοράς πληροφοριών, οι σχέσεις με τις ομάδες στις οποίες απευθύνεται η δράση και η ετοιμότητα συνεργασίας σε ευρωπαϊκό δίκτυο. Ενθαρρύνεται η ανάληψη δράσεων που αποσκοπούν στην τόνωση του ενδιαφέροντος των γυναικών για τις νέες υπηρεσίες πληροφοριών.

>Κείμενο μετά την ψηφοφορία στο ΕΚ>

Μετά από πρόσκληση για υποβολή προτάσεων θα επιλεγούν 30-50 φορείς για συμμετοχή στο δίκτυο. Στα κριτήρια επιλογής θα περιλαμβάνεται η γνώση της τοπικής αγοράς πληροφοριών, οι σχέσεις με τις ομάδες στις οποίες απευθύνεται η δράση και η ετοιμότητα συνεργασίας σε ευρωπαϊκό δίκτυο. Ενθαρρύνεται η ανάληψη δράσεων που αποσκοπούν στην τόνωση του ενδιαφέροντος των γυναικών για τις νέες υπηρεσίες πληροφοριών, θέτοντας σε εφαρμογή ειδική κατάρτιση ώστε οι δημιουργοί περιεχομένου να λάβουν υπόψη τους τις ανάγκες των γυναικών και τις εφαρμογές που ενδέχεται να χρησιμοποιήσουν.

(Τροπολογία 26)

Παράρτημα Ι, Γραμμή δράσης 1, σημείο 1.2

>Αρχικό κείμενο>

1.2. Η ύπαρξη έντονης ζήτησης έχει μεγάλη σημασία για την ανάπτυξη υγιούς αγοράς προηγμένων προϊόντων και υπηρεσιών πληροφόρησης όπως τα πολυμέσα. Η διαδικασία μετάβασης μπορεί να διευκολυνθεί, λαμβανομένου υπόψη του γρήγορου ρυθμού με τον οποίο σημειώνονται οι αλλαγές στην αγορά πληροφοριών, με τακτικό διάλογο μεταξύ παρόχων και χρηστών. Σε γενικές γραμμές, η πλευρά της προσφοράς είναι, συχνά, καλύτερα οργανωμένη από ό,τι η πλευρά των χρηστών, τόσο σε εθνικό όσο και σε ευρωπαϊκό επίπεδο. Η πλευρά των χρηστών οργανώνεται ολοένα και περισσότερο σε δύο από τους τρεις τομείς που συνθέτουν τη βιομηχανία των πολυμέσων - τεχνολογία των πληροφοριών και τηλεπικοινωνίες - τόσο σε εθνικό όσο και σε ευρωπαϊκό επίπεδο.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

Στον τρίτο τομέα της βιομηχανίας πολυμέσων - τη βιομηχανία του περιεχομένου - η πλευρά της ζήτησης είναι λιγότερο οργανωμένη και κατακερματισμένη. Η σχέση μεταξύ των παρόχων περιεχομένου και των χρηστών ήταν, κατά παράδοση, έμμεση, μέσω τρίτων. Ωστόσο, η κατάσταση αυτή μεταβάλλεται χάρις στην επίδραση των νέων δικτύων επικοινωνιών. Η ανάγκη ανάπτυξης άμεσων σχέσεων μεταξύ παρόχων και χρηστών γίνεται αισθητή, πλέον, και στον τομέα του περιεχομένου. Σε εθνικό επίπεδο, οι επαγγελματικές οργανώσεις και οι φορείς του τομέα της βιομηχανίας αναλαμβάνουν σχετική δράση. Πάντως, για να αναπτυχθεί με επιτυχία η ευρωπαϊκή αγορά περιεχομένου των πολυμέσων θα πρέπει να σχηματισθούν ομάδες χρηστών και σε ευρωπαϊκό επίπεδο.

>Αρχικό κείμενο>

Οι δράσεις που προβλέπονται στο πλαίσιο του INFO 2000 αποσκοπούν στο να τονώσουν τη διαδικασία αυτή παρέχοντας κίνητρα συνεργασίας και ανταλλαγής εμπειριών μεταξύ εθνικών ομάδων χρηστών και ενθαρρύνοντας, με τον τρόπο αυτό, τη συγκρότηση ευρωπαϊκών ομάδων. Θα πρέπει να ληφθούν ειδικά μέτρα για να αντιμετωπισθούν καίρια προβλήματα των χρηστών όπως, για παράδειγμα, η εξασφάλιση ποιότητας και τα θέματα ευθύνης. Το δίκτυο των φορέων ενημέρωσης θα προβαίνει σε ανάλυση της κατάστασης σε κάθε κράτος μέλος και θα διαδραματίσει καταλυτικό ρόλο στη δημιουργία πανευρωπαϊκών ομάδων χρηστών.

(Τροπολογία 27)

Παράρτημα Ι, Γραμμή δράσης 2, τίτλος

>Αρχικό κείμενο>

Γραμμή δράσης 2 - Εκμετάλλευση των πληροφοριών του δημόσιου τομέα στην Ευρώπη

>Κείμενο μετά την ψηφοφορία στο ΕΚ>

Γραμμή δράσης 2 - Αξιοποίηση από τα πολυμέσα των πληροφοριών που κατέχει ο δημόσιος τομέας

(Τροπολογία 28)

Παράρτημα Ι, Γραμμή δράσης 2, προοίμιο, πρώτο εδάφιο

>Αρχικό κείμενο>

Οι πληροφορίες του δημόσιου τομέα στην Ευρώπη είναι ένας αφανής πόρος που απομένει να αξιοποιηθεί. Ο δημόσιος τομέας συλλέγει και παράγει ιδιαίτερα μεγάλες ποσότητες πληροφοριών, πολλές από τις οποίες ενδιαφέρουν τόσο τους ιδιώτες όσο και τις επιχειρήσεις και μπορούν να αποτελέσουν το αρχικό υλικό για υπηρεσίες προστιθέμενης αξίας που θα παράγει ο ιδιωτικός τομέας της βιομηχανίας περιεχομένου. Οι υπηρεσίες παροχής επίσημων στατιτιστικών σε περιφερειακό, εθνικό ή ευρωπαϊκό επίπεδο αποτελούν σχετικό παράδειγμα.

>Κείμενο μετά την ψηφοφορία στο ΕΚ>

Οι πληροφορίες του δημόσιου τομέα στην Ευρώπη είναι ένας σημαντικός πόρος που απομένει να αξιοποιηθεί χάρη στα πολυμέσα. Ο δημόσιος τομέας συλλέγει και παράγει ιδιαίτερα μεγάλες ποσότητες πληροφοριών, πολλές από τις οποίες μπορούν να αποτελέσουν το αρχικό υλικό για υπηρεσίες προστιθέμενης αξίας για τους ιδιώτες και τις επιχειρήσεις. Οι υπηρεσίες παροχής επίσημων στατιτιστικών σε περιφερειακό, εθνικό ή ευρωπαϊκό επίπεδο αποτελούν σχετικό παράδειγμα.

(Τροπολογία 29)

Παράρτημα Ι, Γραμμή δράσης 2, σημείο 2.1, εδάφιο 1α (νέο)

>Κείμενο μετά την ψηφοφορία στο ΕΚ>

Στο πλαίσιο αυτό θα πρέπει να εξηγηθεί στον πολίτη πού θα μπορεί να παραλαμβάνει ποιές πληροφορίες και με ποιό τρόπο.

>Κείμενο μετά την ψηφοφορία στο ΕΚ>

* Όσον αφορά την πρόσβαση στις πληροφορίες, θα πρέπει να γίνουν επενδύσεις στον τομέα της δημόσιας διοίκησης, στα σχολεία, στις βιβλιοθήκες και στα μουσεία.

>Κείμενο μετά την ψηφοφορία στο ΕΚ>

* Όσον αφορά τις πληροφορίες του δημόσιου τομέα, οι πληροφορίες που έχουν ιδιαίτερη σπουδαιότητα για το κοινό θα πρέπει να ενσωματωθούν στην καθολική υπηρεσία η οποία πρέπει να επαναπροσδιοριστεί. Στο πλαίσιο αυτό, και όσον αφορά τις πληροφορίες του δημόσιου τομέα, θα πρέπει να αποφασιστεί εάν αυτές θα διατίθενται δωρεάν ή με ευνοϊκούς όρους.

>Κείμενο μετά την ψηφοφορία στο ΕΚ>

* Θα πρέπει να διασφαλιστεί η πρόσβαση στην παροχή πληροφοριών στα δημόσια ιδρύματα. Κατά τη δημιουργία της υποδομής των πληροφοριών θα πρέπει να ληφθεί υπόψη όσο το δυνατόν περισσότερο η πρόοδος της τεχνολογίας (state of the art - ISDN ή άλλες κατάλληλες τεχνολογίες).

(Τροπολογία 30)

Παράρτημα Ι - Γραμμή δράσης 2, σημείο 2.1, δεύτερο εδάφιο

>Αρχικό κείμενο>

Η Επιτροπή θα συντάξει, σε στενή συνεργασία με τα κράτη μέλη και τους φορείς της αγοράς, ένα Πράσινο Βιβλίο στο οποίο θα αναλύεται η κατάσταση στα διάφορα κράτη μέλη, η σχετική θέση της Ευρωπαϊκής Ένωσης σε παγκόσμιο επίπεδο, καθώς και οι διάφορες δυνατότητες για σύγκλιση των εθνικών προσεγγίσεων. Για να τεθούν τα θεμέλια αυτού του Πράσινου Βιβλίου, θα αναληφθούν συγκριτικές των εθνικών καταστάσεων μελέτες και θα ενθαρρυνθούν οι ανταλλαγές εθνικών εμπειριών.

>Κείμενο μετά την ψηφοφορία στο ΕΚ>

Η Επιτροπή θα συντάξει, σε στενή συνεργασία με τα κράτη μέλη και τους φορείς της αγοράς, ένα Πράσινο Βιβλίο στο οποίο θα αναλύεται η κατάσταση στα διάφορα κράτη μέλη, το δυναμικό ρόλο που αντιστοιχεί στις γυναίκες κατά τη μελλοντική ανάπτυξη των τεχνολογιών αυτών, η σχετική θέση της Ευρωπαϊκής Ένωσης σε παγκόσμιο επίπεδο, καθώς και οι διάφορες δυνατότητες για σύγκλιση των εθνικών προσεγγίσεων. Για να τεθούν τα θεμέλια αυτού του Πράσινου Βιβλίου, θα αναληφθούν συγκριτικές των εθνικών καταστάσεων μελέτες και θα ενθαρρυνθούν οι ανταλλαγές εθνικών εμπειριών. Στο πλαίσιο αυτό θα πρέπει να ληφθεί υπόψη η εμπειρία που προέκυψε από το Πράσινο Βιβλίο της Επιτροπής σχετικά με την καθολική υπηρεσία. Επί τη βάσει αυτού του Πράσινου Βιβλίου, η Επιτροπή θα υποβάλει προτάσεις για τη διασφάλιση της σύγκλισης των εθνικών πολιτικών και για την ενίσχυση των κανόνων πρόσβασης για το δημόσιο τομέα στις πληροφορίες. Εφιστάται η προσοχή στο γεγονός ότι η ανάπτυξη των συστημάτων πληροφοριών των βιβλιοθηκών και των υπηρεσιών παροχής πληροφοριών δύναται να συμβάλει στην προώθηση της χρήσης των περιεχομένων[semigr ] Οι υπηρεσίες αυτές, με την καταγραφή της παραγωγής υλικού στους διάφορους τομείς, παράγουν σημαντικές πληροφορίες σχετικά με την πληροφόρηση (δευτεροβάθμια πληροφόρηση)[semigr ]

>Κείμενο μετά την ψηφοφορία στο ΕΚ>

Η Επιτροπή θα βοηθήσει τα κράτη μέλη να καταγράψουν τις πληροφορίες για το δημόσιο τομέα, οι οποίες εμφανίζουν ενδιαφέρον για τους ιδιώτες και τους επαγγελματίες χρήστες.

(Τροπολογία 31)

Παράρτημα Ι, Γραμμή δράσης 2, σημείο 2.2, πρώτο εδάφιο

>Αρχικό κείμενο>

Σε ορισμένα κράτη μέλη αναλαμβάνονται πρακτικές πρωτοβουλίες για τη βελτίωση της πρόσβασης στις πληροφορίες του δημόσιου τομέα. Στην ευρωπαϊκή κοινωνία των πληροφοριών πρέπει να εξασφαλιστεί ευκολότερη πρόσβαση σε χρήσιμες πληροφορίες του δημόσιου τομέα σε όλους τους ευρωπαίους πολίτες και τις επιχειρήσεις που ενδιαφέρονται.

>Κείμενο μετά την ψηφοφορία στο ΕΚ>

Σε ορισμένα κράτη μέλη αναλαμβάνονται πρακτικές πρωτοβουλίες για τη βελτίωση της πρόσβασης στις πληροφορίες του δημόσιου τομέα. Στην ευρωπαϊκή κοινωνία των πληροφοριών πρέπει να εξασφαλιστεί αφενός μεν ευκολότερη πρόσβαση σε χρήσιμες πληροφορίες του δημόσιου τομέα σε όλους τους ευρωπαίους πολίτες και τις επιχειρήσεις που ενδιαφέρονται, αφετέρου δε πρέπει να δημιουργηθεί ένα σύστημα πληροφοριών σχετικά με τις απαιτούμενες πληροφορίες.

(Τροπολογία 32)

Παράρτημα Ι, Γραμμή δράσης 2, σημείο 2.2, δεύτερο εδάφιο

>Αρχικό κείμενο>

Η Επιτροπή θα υποστηρίξει τις πρωτοβουλίες για την παραγωγή, σε κοινό μορφότυπο, καταλόγων πληροφοριών του δημοσίου τομέα στην Ευρώπη, έτσι ώστε να είναι δυνατή η διασύνδεσή τους και η εύκολη πρόσβαση από οποιοδήποτε σημείο στην Ευρώπη.

>Κείμενο μετά την ψηφοφορία στο ΕΚ>

Η Επιτροπή θα υποστηρίξει τις πρωτοβουλίες για την παραγωγή, σε κοινό μορφότυπο, καταλόγων πληροφοριών του δημοσίου τομέα στην Ευρώπη, που να περιέχουν και πρακτικές πληροφορίες σχετικά με θέματα που ενδιαφέρουν ιδιαίτερα τις γυναίκες, οι οποίες θα μπορούν συνεπώς να τους χρησιμοποιούν ευκολότερα, έτσι ώστε να είναι δυνατή η διασύνδεσή τους και η ευκολότερη πρόσβαση από οποιοδήποτε σημείο στην Ευρώπη. Στο πλαίσιο αυτό μακροπρόθεσμος στόχος θα μπορούσε να είναι η δημιουργία ενός «ηλεκτρονικού δημόσιου χώρου» (electronic public space).

(Τροπολογία 33)

Παράρτημα Ι, Γραμμή δράσης 2, σημείο 2.2, τρίτο εδάφιο

>Αρχικό κείμενο>

Θα υποστηριχθούν, μετά από πρόσκληση για υποβολή προτάσεων, πρότυπα σχέδια για την παραγωγή καταλόγων πληροφοριών που έχουν τα παραπάνω χαρακτηριστικά. Τα πρότυπα αυτά σχέδια θα έχουν, ενδεχομένως, ως αντικείμενο τη διεθνή διασύνδεση υφιστάμενων εθνικών ή περιφερειακών καταλόγων πληροφοριών, καθώς και την παραγωγή νέων, στο πλαίσιο συνεργασίας. Θα ενθαρρυνθούν ιδιαίτερα τα πρότυπα σχέδια που βασίζονται σε εταιρική συνεργασία μεταξύ του δημόσιου και ιδιωτικού τομέα και εφαρμόζουν πολυγλωσσικές λύσεις.

>Κείμενο μετά την ψηφοφορία στο ΕΚ>

Θα υποστηριχθούν, μετά από πρόσκληση για υποβολή προτάσεων, πρότυπα σχέδια για την παραγωγή καταλόγων πληροφοριών που έχουν τα παραπάνω χαρακτηριστικά. Τα πρότυπα αυτά σχέδια θα έχουν, κατά προτεραιότητα, ως αντικείμενο τη διεθνή διασύνδεση υφιστάμενων εθνικών ή περιφερειακών καταλόγων πληροφοριών, καθώς και την παραγωγή νέων, στο πλαίσιο συνεργασίας, σε συνάρτηση ιδίως με το βαθμό οικονομικής και κοινωνικής τους χρησιμότητας. Θα ενθαρρυνθούν ιδιαίτερα τα πρότυπα σχέδια που εφαρμόζουν πολυγλωσσικές λύσεις.

(Τροπολογία 34)

Παράρτημα Ι, Γραμμή δράσης 2, σημείο 2.3, δεύτερο εδάφιο

>Αρχικό κείμενο>

Οι περισσότερες από αυτές τις συλλογές πληροφοριών βρίσκονται, ακόμη, σε αναλογική μορφή, αλλά ψηφιοποιούνται σε ολοένα και μεγαλύτερο βαθμό. Το πρόγραμμα INFO 2000 αποσκοπεί στο να καταστήσει διαθέσιμες, για εκμετάλλευση από τον ιδιωτικό τομέα, αυτές τις ψηφιακές συλλογές.

>Κείμενο μετά την ψηφοφορία στο ΕΚ>

Το πρόγραμμα INFO 2000 αποσκοπεί στο να διευκολύνει τη μετάβαση αυτών των συλλογών πληροφοριών προς την ψηφιακή μορφή, καθώς και την αξιοποίηση και εκμετάλλευσή τους.

(Τροπολογία 35)

Παράρτημα Ι, Γραμμή δράσης 3, τίτλος

>Αρχικό κείμενο>

Γραμμή δράσης 3 - Κινητοποίηση του ευρωπαϊκού δυναμικού πολυμέσων

>Κείμενο μετά την ψηφοφορία στο ΕΚ>

Γραμμή δράσης 3 - Ανάπτυξη του περιεχομένου πολυμέσων στην Ευρώπη

(Τροπολογία 36)

Παράρτημα Ι, Γραμμή δράσης 3, προοίμιο, πρώτο εδάφιο

>Αρχικό κείμενο>

Η μετάβαση «από το χαρτί στην οθόνη» τροποποιεί ταχύτατα και θεμελιακά τη δομή της βιομηχανίας περιεχομένου και τους ρόλους που διαδραματίζουν οι διάφοροι σχετικοί φορείς. Η διεθνοποίηση και τα πολυμέσα είναι κύριοι συντελεστές της μετάβασης αυτής. Το περιεχόμενο αυτό καθαυτό και οι νέοι τρόποι δημιουργίας, συσκευασίας, διανομής και εμπορίας καθίστανται κινητήριες δυνάμεις των αλλαγών αυτών.

>Κείμενο μετά την ψηφοφορία στο ΕΚ>

Η μετάβαση «από το χαρτί στην οθόνη» τροποποιεί ταχύτατα και θεμελιακά τη δομή της βιομηχανίας περιεχομένου και τους ρόλους που διαδραματίζουν οι διάφοροι σχετικοί φορείς (συμπεριλαμβανομένων όσων ασχολούνται με την παραγωγή και επιμέλεια ραδιοφωνικών εκπομπών). Η διεθνοποίηση και τα πολυμέσα είναι κύριοι συντελεστές της μετάβασης αυτής. Το περιεχόμενο αυτό καθαυτό και οι νέοι τρόποι δημιουργίας, συσκευασίας, διανομής και εμπορίας καθίστανται κινητήριες δυνάμεις των αλλαγών αυτών.

(Τροπολογία 37)

Παράρτημα Ι, Γραμμή δράσης 3, προοίμιο, δεύτερο εδάφιο

>Κείμενο μετά την ψηφοφορία στο ΕΚ>

Ο πλούτος της πολιτιστικής και γλωσσικής πολυμορφίας της Ευρώπης μπορεί να χρησιμοποιηθεί ως πλεονέκτημα για την ενίσχυση της ευρωπαϊκής ανταγωνιστικότητας έναντι των Ηνωμένων Πολιτειών.

>Αρχικό κείμενο>

Η αντιμετώπισή τους και η εκμετάλλευση των ευκαιριών που εμφανίζονται εμπίπτουν, κυρίως, στο πεδίο δράσης των εν λόγω βιομηχανιών. Ωστόσο, με εξαίρεση λίγες μεγάλες εταιρείες που δραστηριοποιούνται σε παγκόσμια κλίμακα, ο τομέας περιεχομένου στην Ευρώπη απαρτίζεται, σήμερα, κυρίως, από μικρομεσαίες επιχειρήσεις. Οι επιχειρήσεις αυτές αντιμετωπίζουν δυσκολίες με την ταχύτατα αναπτυσσόμενη διεθνή αγορά πολυμέσων, καθώς και με την ταχύτητα με την οποία συντελούνται οι αλλαγές. Επιπλέον, το αρχικό κόστος παραγωγής υψηλής ποιότητας τίτλων πολυμέσων είναι μεγάλο, ενώ η ευρωπαϊκή αγορά είναι κατακερματισμένη λόγω πολιτισμικών και γλωσσικών φραγμών. Συνεπώς, είναι πολύ δυσκολότερο να επιτευχθεί η κρίσιμη μάζα που είναι απαραίτητη για την απόσβεση των αρχικών επενδύσεων.

>Κείμενο μετά την ψηφοφορία στο ΕΚ>

Η αντιμετώπισή τους και η εκμετάλλευση των ευκαιριών που εμφανίζονται εμπίπτουν, κυρίως, στο πεδίο δράσης των εν λόγω βιομηχανιών. Ο τομέας περιεχομένου στην Ευρώπη απαρτίζεται, αφενός, από μεγάλες εταιρείες που ασκούν σήμερα τις δραστηριότητές τους σε παγκόσμιο επίπεδο και καλούνται να διαδραματίσουν καθοριστικό ρόλο στην ανάπτυξη των πολυμέσων και, αφετέρου, από μεγάλο αριθμό μικρομεσαίων επιχειρήσεων που είναι συχνά καινοτόμες και αποδοτικές αλλά πολλές φορές διαθέτουν περιορισμένα χρηματοδοτικά μέσα σε σχέση με την υψηλή αρχική επένδυση που είναι απαραίτητη για την παραγωγή και διανομή ποιοτικών τίτλων πολυμέσων.

Το INFO 2000 αποσκοπεί συνεπώς στο να δημιουργήσει τις προϋποθέσεις για να επιτευχθεί, σε βιομηχανικό επίπεδο, μια πραγματική συνέργεια ανάμεσα στις μεγάλες επιχειρήσεις πολυμέσων και τις μικρού μεγέθους επιχειρήσεις. Η εν λόγω βιομηχανική πολιτική πρέπει επίσης να επιχειρήσει να δώσει απάντηση στις ιδιομορφίες μιας ευρωπαϊκής αγοράς πολυμέσων που είναι πολιτιστικά και γλωσσικά κατακερματισμένη.

(Τροπολογία 38)

Παράρτημα Ι, Γραμμή δράσης 3, προοίμιο, τέταρτο εδάφιο

>Αρχικό κείμενο>

Η παρούσα γραμμή δράσης αποσκοπεί στην αντιμετώπιση αυτών των συγκριτικών μειονεκτημάτων των ευρωπαίων παραγωγών της νεοεμφανιζόμενης αγοράς πολυμέσων ως εξής:

>Κείμενο μετά την ψηφοφορία στο ΕΚ>

Η παρούσα γραμμή δράσης αποσκοπεί στη δημιουργία του ευνοϊκότερου δυνατού περιβάλλοντος για την ανάπτυξη των πολυμέσων στην Ευρώπη και στην αντιμετώπιση αυτών των συγκριτικών μειονεκτημάτων της ευρωπαϊκής αγοράς:

>Αρχικό κείμενο>

- διευκόλυνση της παραγωγής υψηλής ποιότητας ευρωπαϊκού περιεχομένου των πολυμέσων

>Κείμενο μετά την ψηφοφορία στο ΕΚ>

- τόνωση της παραγωγής ευρωπαϊκών προϊόντων πολυμέσων που να ενσωματώνουν τις γλωσσικές και πολιτιστικές ιδιομορφίες

>Αρχικό κείμενο>

- υποστήριξη πρακτικής προσέγγισης για την εμπορική εκμετάλλευση δικαιωμάτων πολυμέσων

>Κείμενο μετά την ψηφοφορία στο ΕΚ>

- υποστήριξη πρακτικής προσέγγισης για την εμπορική εκμετάλλευση δικαιωμάτων πολυμέσων

>Αρχικό κείμενο>

- ανάπτυξη και ανταλλαγή των καλύτερων επιχειρηματικών πρακτικών.

>Κείμενο μετά την ψηφοφορία στο ΕΚ>

- ανάπτυξη και ανταλλαγή των καλύτερων επιχειρηματικών πρακτικών

>Κείμενο μετά την ψηφοφορία στο ΕΚ>

- ανάπτυξη των προς τούτο αναγκαίων νέων λογισμικών καθώς και των αντίστοιχων τεχνικών μέσων,

>Κείμενο μετά την ψηφοφορία στο ΕΚ>

- διευκρίνιση και ενίσχυση των δικαιωμάτων πνευματικής ιδιοκτησίας και πλαισίωση της απελευθέρωσης του τομέα των τεχνολογιών των επικοινωνιών με σαφείς κανόνες σε ευρωπαϊκό επίπεδο.

(Τροπολογία 40)

Παράρτημα Ι, Γραμμή δράσης 3, σημείο 3.1, τίτλος και πρώτο εδάφιο

>Αρχικό κείμενο>

3. 1 Διευκόλυνση της παραγωγής υψηλής ποιότητας ευρωπαϊκού περιεχομένου των πολυμέσων

>Κείμενο μετά την ψηφοφορία στο ΕΚ>

3. 1 Τόνωση της παραγωγής ευρωπαϊκών προϊόντων πολυμέσων που να ενσωματώνουν τις γλωσσικές και πολιτιστικές ιδιομορφίες

>Αρχικό κείμενο>

Η παραγωγή υψηλής ποιότητας ευρωπαϊκού περιεχομένου των πολυμέσων θα τονωθεί σε τρεις στρατηγικούς τομείς: οικονομική αξιοποίηση της ευρωπαϊκής πολιτιστικής κληρονομιάς, παροχή υπηρεσιών προς τις ΜΜΕ και γεωγραφική πληροφόρηση. Οι πρότυπες δράσεις που διεξήθησαν στο πλαίσιο του προγράμματος Impact στους τομείς αυτούς κατέδειξαν τα προβλήματα που σχετίζονται με μια πανευρωπαϊκή προσέγγιση και έθεσαν τα θεμέλια για τη διεξαγωγή περαιτέρω δράσεων στο πλαίσιο του INFO 2000.

>Κείμενο μετά την ψηφοφορία στο ΕΚ>

Το πρόγραμμα INFO 2000 θα επιτρέψει τη δημιουργία μηχανισμών συνεννόησης, ιδίως σε επίπεδο βιομηχανίας, για τη δημιουργία προϊόντων πολυμέσων που να μπορούν εύκολα να προσαρμοσθούν από το ένα κράτος μέλος στο άλλο, σε επίπεδο τόσο γλωσσικό όσο και πολιτιστικό. Παρόμοιες δράσεις έχουν ήδη υλοποιηθεί επιτυχώς, ιδίως στο πλαίσιο της καλλιτεχνικής έκδοσης. Οι πρότυπες δράσεις που διεξήχθησαν στο πλαίσιο του προγράμματος Impact κατέδειξαν τη σπουδαιότητα μιας συντονισμένης προσέγγισης για την υλοποίηση των στόχων αυτών σε πανευρωπαϊκό πλαίσιο.

(Τροπολογία 41)

Παράρτημα Ι, Γραμμή δράσης 3, σημείο 3.1, τέταρτο εδάφιο

>Αρχικό κείμενο>

Θα υποστηριχθούν σχέδια που καταδεικνύουν τη σκοπιμότητα υιοθέτησης πανευρωπαϊκής, πολυγλωσσικής και πολυπολιτισμικής προσέγγισης, περιέχουν το στοιχείο του επιχειρηματικού κινδύνου, επιδρούν σημαντικά ως καταλύτες της αγοράς και προσελκύουν ουσιαστικά τους χρήστες. Μπορούν να δοθούν ειδικά επί πλέον κίνητρα για να ενθαρρυνθεί η συμμετοχή ΜΜΕ και φορέων από τις λιγότερο ευνοϊμένες και περιφερειακές περιοχές.

>Κείμενο μετά την ψηφοφορία στο ΕΚ>

Κατά την επιλογή των προτάσεων θα λαμβάνεται υπόψη ο κίνδυνος εξασθένισης της προσφοράς προϊόντων και υπηρεσιών της βιομηχανίας περιεχομένου. Η ενθάρρυνση της ανάπτυξης προϊόντων που δεν ενσωματώνονται με το μέγιστο κοινό διαιρέτη είναι αναγκαία.

Θα υποστηριχθούν σχέδια που καταδεικνύουν τη σκοπιμότητα υιοθέτησης πανευρωπαϊκής, πολυγλωσσικής και πολυπολιτισμικής προσέγγισης, περιέχουν το στοιχείο του επιχειρηματικού κινδύνου, επιδρούν σημαντικά ως καταλύτες της αγοράς και προσελκύουν ουσιαστικά τους χρήστες. Μπορούν να δοθούν ειδικά επί πλέον κίνητρα για να ενθαρρυνθεί η συμμετοχή ΜΜΕ και φορέων από τις λιγότερο ευνοϊμένες και περιφερειακές περιοχές. Προτάσεις που αποσκοπούν στην ενθάρρυνση μικρών παραγωγών σχεδίων στον τομέα των πολυμέσων αξίζουν ιδιαίτερη προσοχή.

(Τροπολογία 42)

Παράρτημα Ι, Γραμμή δράσης 3, σημείο 3.1, εδάφιο 5 (νέο)

>Κείμενο μετά την ψηφοφορία στο ΕΚ>

Θα εξετασθεί το ενδεχόμενο δημιουργίας μιας λέσχης επενδύσεων στον τομέα των πολυμέσων, με αποστολή να φέρει σε επαφή ευρωπαϊκές ΜΜΕ για τη δημιουργία και παραγωγή έργων πολυμέσων, και της οποίας:

>Κείμενο μετά την ψηφοφορία στο ΕΚ>

- ο στόχος θα είναι να χορηγεί δάνεια επιδοτούμενου επιτοκίου και/ή άτοκες προκαταβολές για την τόνωση της δημιουργίας ΜΜΕ,

>Κείμενο μετά την ψηφοφορία στο ΕΚ>

- η χρηματοδότηση θα μπορούσε να εξασφαλισθεί από κοινού από τράπεζες και μεγάλους ευρωπαϊκούς ομίλους συνδεόμενους με τη βιομηχανία της πληροφορίας, με ενδεχόμενη χρηματοδοτική συμμετοχή της Ευρωπαϊκής Επιτροπής και των δημόσιων αρχών υπό προϋποθέσεις που θα πρέπει να καθορισθούν ακριβέστερα.

(Τροπολογία 43)

Παράρτημα Ι, Γραμμή δράσης 3, σημείο 3.2, τέταρτο εδάφιο

>Αρχικό κείμενο>

Οι δυσκολίες για την επίτευξη συναίνεσης δεν πρέπει να υποτιμώνται. Πάντως, μακροπρόθεσμα, ενδέχεται να καταστεί αναγκαία η εναρμόνιση και ο εξορθολογισμός των νομικών απαιτήσεων.

>Κείμενο μετά την ψηφοφορία στο ΕΚ>

Οι δυσκολίες για την επίτευξη συναίνεσης δεν πρέπει να υποτιμώνται. Πάντως, μακροπρόθεσμα, ενδέχεται να καταστεί αναγκαία η εναρμόνιση και ο εξορθολογισμός των νομικών απαιτήσεων. Ιδιαίτερη προσοχή θα δοθεί στις νομικές προϋποθέσεις για τη μεταβίβαση πληροφοριών του δημόσιου τομέα προς τον ιδιωτικό, προκειμένου να διατηρηθούν και να διαφυλαχθούν τα δικαιώματα του δημόσιου τομέα επί των πληροφοριών τις οποίες συλλέγει και παράγει.

(Τροπολογία 44)

Παράρτημα Ι, Γραμμή δράσης 3, σημείο 3.3, πρώτο εδάφιο

>Αρχικό κείμενο>

Θα υποστηριχθούν δράσεις που ασποκοπούν στην ανάπτυξη και την ανταλλαγή των καλύτερων επιχειρηματικών πρακτικών, σε ευρωπαϊκό επίπεδο, στη βιομηχανία περιεχομένου των πολυμέσων. Στις δράσεις αυτές θα περιλαμβάνονται περιγραφές των επιχειρηματικών διαδικασιών και προτύπων που σχετίζονται με τη βιομηχανία περιεχομένου, όπως οι διαδικασίες για την αγορά πνευματικής ιδιοκτησίας, την αξιοποίηση και τη διαχείριση περιουσιακών στοιχείων περιεχομένου, καθώς και ανταλλαγή εμπειριών με ομάδες καταναλωτών που θα συγκροτηθούν για να δοκιμάζουν και να αξιολογούν προϊόντα και υπηρεσίες πολυμέσων.

>Κείμενο μετά την ψηφοφορία στο ΕΚ>

Θα υποστηριχθούν δράσεις που αποσκοπούν στην ανάπτυξη και την ανταλλαγή των καλύτερων επιχειρηματικών πρακτικών, σε ευρωπαϊκό επίπεδο, στη βιομηχανία περιεχομένου των πολυμέσων. Ειδικότερα, θα πρέπει να προωθηθεί η ανάπτυξη υπηρεσιών πολυμέσων οι οποίες είναι δυνατόν να ενισχύσουν τη λειτουργία μεσαίων και μικρών επιχειρήσεων. Στις δράσεις αυτές θα περιλαμβάνονται περιγραφές των επιχειρηματικών διαδικασιών και προτύπων που σχετίζονται με τη βιομηχανία περιεχομένου, όπως οι διαδικασίες για την αγορά πνευματικής ιδιοκτησίας, την αξιοποίηση και τη διαχείριση περιουσιακών στοιχείων περιεχομένου, καθώς και ανταλλαγή εμπειριών με ομάδες καταναλωτών που θα συγκροτηθούν για να δοκιμάζουν και να αξιολογούν προϊόντα και υπηρεσίες πολυμέσων.

(Τροπολογία 45)

Παράρτημα Ι, Γραμμή δράσης 3, σημείο 3.3α (νέο)

>Κείμενο μετά την ψηφοφορία στο ΕΚ>

3. 3α Ανάπτυξη νέων λογισμικών

>Κείμενο μετά την ψηφοφορία στο ΕΚ>

Η ανάπτυξη νέων λογισμικών και νέων πληροφορικών εφαρμογών είναι απαραίτητη στους δημιουργούς πολυμέσων προκειμένου να πραγματοποιήσουν, υπό τις καλύτερες δυνατές συνθήκες παραγωγικότητας, ελκυστικές και φιλικές προς τον χρήστη παραγωγές που να αξιοποιούν πλήρως τις δυνατότητες των πολυμέσων. Η δράση αυτή θα υλοποιηθεί σε συσχέτιση με τα κοινοτικά προγράμματα που αφορούν τις τεχνολογίες της πληροφορίας και σε συνεργασία με την ειδική ομάδα (task force) «μορφωτικό λογισμικό πολυμέσων».

(Τροπολογία 46)

Παράρτημα Ι, σημείο 4, προοίμιο

>Αρχικό κείμενο>

Οι δράσεις υποστήριξης του προγράμματος αποσκοπούν στην ενίσχυση των αποτελεσμάτων των κεντρικών δράσεων χάρις στην εξέταση ορισμένων οριζόντιων θεμάτων που αφορούν το πρόγραμμα στο σύνολό του.

>Κείμενο μετά την ψηφοφορία στο ΕΚ>

Οι δράσεις υποστήριξης του προγράμματος αποσκοπούν στη διεύρυνση των κεντρικών στόχων του προγράμματος. Για την επίτευξη των στόχων αυτών είναι κεφαλαιώδους σημασίας η ανάπτυξη ενός νομοθετικού πλαισίου που να ενθαρρύνει την εναρμόνιση και την τυποποίηση. Η εναρμόνιση των προτύπων έχει ιδιαίτερη σημασία για την παροχή προηγμένων υπηρεσιών πληροφόρησης στους ευρωπαίους τελικούς χρήστες.

(Τροπολογία 47)

Παράρτημα Ι, σημείο 4.3, πρώτο εδάφιο, εισαγωγή

>Αρχικό κείμενο>

Για να τονωθεί η ανάπτυξη ικανοτήτων θα ενθαρρυνθούν οι αρμόδιες ευρωπαϊκές ενώσεις να λάβουν και να εφαρμόσουν μέτρα ώστε να δοθούν στους ευρωπαίους παρόχους περιεχομένου τα εφόδια που είναι απαραίτητα για την είσοδο στη εποχή των πολυμέσων και της διαλειτουργικότητας. Οι προς υποστήριξη δράσεις θα βασίζονται, κανονικά, στα εξής:

>Κείμενο μετά την ψηφοφορία στο ΕΚ>

Για να τονωθεί η ανάπτυξη ικανοτήτων θα ενθαρρυνθούν οι αρμόδιες ευρωπαϊκές ενώσεις να λάβουν και να εφαρμόσουν μέτρα ώστε να δοθούν στους ευρωπαίους κατόχους περιεχομένου τα εφόδια που είναι απαραίτητα για την είσοδο στη εποχή των πολυμέσων και της διαλειτουργικότητας. Eπίσης, στο πλαίσιο της εκπαίδευσης, θα πρέπει να δοθεί μεγαλύτερη προσοχή στην ευρωπαϊκή πολιτιστική και γλωσσική κληρονομιά, πράγμα που μπορεί να οδηγήσει, σε μεταγενέστερη φάση, σε μεγαλύτερη χρήση προϊόντων και υπηρεσιών της ευρωπαϊκής βιομηχανίας περιεχομένου. Στην ευρωπαϊκή τεχνολογική εκπαίδευση μεγαλύτερη προσοχή θα πρέπει να δοθεί σε πτυχές του τομέα των πολυμέσων. Οι προς υποστήριξη δράσεις θα βασίζονται, κανονικά, στα εξής:

(Τροπολογία 48)

Παράρτημα ΙΙ - Ενδεικτική κατανομή των δαπανών

>Αρχικό κείμενο>

1. Τόνωση της ζήτησης και

βελτίωση της ενημέρωσης 30-40%

>Κείμενο μετά την ψηφοφορία στο ΕΚ>

1. Τόνωση της ζήτησης και

βελτίωση της ενημέρωσης 20%

>Αρχικό κείμενο>

2. Εκμετάλλευση των πληροφοριών

του δημόσιου τομέα στην Ευρώπη 18-23%

>Κείμενο μετά την ψηφοφορία στο ΕΚ>

2. Αξιοποίηση από τα πολυμέσα των πληροφοριών του δημόσιου τομέα στην Ευρώπη 20%

>Αρχικό κείμενο>

3. Κινητοποίηση του ευρωπαϊκού δυναμικού πολυμέσων 33-45%

>Κείμενο μετά την ψηφοφορία στο ΕΚ>

3. Ανάπτυξη του περιεχομένου πολυμέσων στην Ευρώπη 48%

>Αρχικό κείμενο>

4. Δράσεις υποστήριξης 7-12%

>Κείμενο μετά την ψηφοφορία στο ΕΚ>

4. Δράσεις υποστήριξης 10%

>Αρχικό κείμενο>

Σύνολο 100%

>Κείμενο μετά την ψηφοφορία στο ΕΚ>

Σύνολο 100%

>Αρχικό κείμενο>

Η κατανομή αυτή δεν αποκλείει το γεγονός να αφορά ένα σχέδιο περισσότερες από μία δραστηριότητες.

>Κείμενο μετά την ψηφοφορία στο ΕΚ>

Η εν λόγω κλείδα κατανομής είναι ενδεικτική, μπορεί να κυμανθεί εντός ζώνης +/- 2% μετά την εκ μέρους της Επιτροπής αναθεώρηση του δημοσιονομικού δελτίου σύμφωνα με τις διατάξεις του ισχύοντος δημοσιονομικού κανονισμού και ιδίως του άρθρου 3, και δεν αποκλείει το γεγονός να αφορά ένα σχέδιο περισσότερες από μία δραστηριότητες.

(Τροπολογία 49)

Παράρτημα ΙΙΙ, σημεία 3 και 4

>Αρχικό κείμενο>

3. Η επιλογή των σχεδίων κοινής δαπάνης θα γίνεται, κανονικά, με βάση τη συνήθη διαδικασία προσκλήσεων για υποβολή προτάσεων που δημοσιεύονται στην Επίσημη Εφημερίδα των Ευρωπαϊκών Κοινοτήτων. Το περιεχόμενο των προσκλήσεων για υποβολή προτάσεων θα καθορίζεται σε στενή συνεννόηση με τους αρμόδιους εμπειρογνώμονες και σύμφωνα με τη διαδικασία του άρθρου 5 της απόφασης του Συμβουλίου. Κύριο κριτήριο για την παροχή υποστήριξης σε σχέδια μέσω προσκλήσεων για υποβολή προτάσεων θα είναι η δυνητική τους συμβολή στην επίτευξη των στόχων του προγράμματος. Οι διαδικασίες εφαρμογής θα λαμβάνουν υπόψη τα συμφέροντα όλων των ειδών επιχειρηματικών φορέων της αγοράς και θα διευκολύνουν τη συμμετοχή τους στο πρόγραμμα.

>Κείμενο μετά την ψηφοφορία στο ΕΚ>

3. Η επιλογή των σχεδίων κοινής δαπάνης θα γίνεται σε πλαίσιο σεβασμού των δημοσιονομικών διατάξεων που διέπουν τις διαδικασίες προσκλήσεων για υποβολή προσφορών που δημοσιεύονται στην Επίσημη Εφημερίδα των Ευρωπαϊκών Κοινοτήτων. Το περιεχόμενο των προσκλήσεων για υποβολή προσφορών λαμβάνει υπόψη τη γνώμη της Συμβουλευτικής Επιτροπής του άρθρου 5 της απόφασης του Συμβουλίου. Θα καταβάλλεται προσπάθεια για τη μεγαλύτερη δυνατή σαφήνεια, τόσο κατά την επιλογή των προτάσεων όσο και κατά την πορεία των διαδικασιών ανάθεσης των σχεδίων, τα οποία θα χρηματοδοτούνται εξ ολοκλήρου από την Ένωση στο πλαίσιο των υποστηριζομένων δράσεων. Κύριο κριτήριο για την παροχή υποστήριξης σε σχέδια μέσω προσκλήσεων για υποβολή προσφορών θα είναι η δυνητική και ποσοτικά σταθμιζόμενη συμβολή τους στην επίτευξη των στόχων του προγράμματος και στη δημιουργία προστιθέμενης αξίας. Ο αντίκτυπος στην απασχόληση θα λαμβάνεται υπόψη. Οι διαδικασίες εφαρμογής θα λαμβάνουν υπόψη τα συμφέροντα όλων των ειδών επιχειρηματικών φορέων της αγοράς και θα διευκολύνουν τη συμμετοχή τους στο πρόγραμμα.

>Αρχικό κείμενο>

4. Η Επιτροπή ενδέχεται, επίσης, να εφαρμόσει μια μέθοδο χρηματοδότησης πιο εύκαμπτη από ό,τι οι προσκλήσεις για υποβολή προτάσεων ώστε να παράσχει κίνητρα, αφενός, για τη δημιουργία εταιρικών σχέσεων με συμμετοχή, ιδίως, ΜΜΕ και οργανισμών από λιγότερο ευνοημένες περιφέρειες και, αφετέρου, για άλλες διερευνητικές δραστηριότητες στους διάφορους τομείς της αγοράς περιεχομένου των πολυμέσων. Η μέθοδος αυτή ενδέχεται να χρησιμοποιείται σε μόνιμη βάση.

>Κείμενο μετά την ψηφοφορία στο ΕΚ>

4. Η Επιτροπή ενδέχεται, επίσης, σε δεόντως αιτιολογημένες περιπτώσεις, να προσφεύγει σε απευθείας συνεννόηση ώστε να παράσχει κίνητρα, αφενός, για τη δημιουργία εταιρικών σχέσεων με συμμετοχή ΜΜΕ και οργανισμών από λιγότερο ευνοημένες περιφέρειες και, αφετέρου, για άλλες διερευνητικές δραστηριότητες στους διάφορους τομείς της αγοράς περιεχομένου των πολυμέσων.

(Τροπολογία 51)

Παράρτημα ΙΙΙ, σημείο 7

>Αρχικό κείμενο>

7. Τα σχέδια που θα χρηματοδοτεί πλήρως η Επιτροπή στο πλαίσιο συμβάσεων μελετών και παροχής υπηρεσιών θα πραγματοποιούνται βάσει προσκλήσεων για υποβολή προσφορών σύμφωνα με τους δημοσιονομικούς κανονισμούς της Επιτροπής. Η διαφάνεια θα επιτυγχάνεται με τη δημοσίευση του προγράμματος εργασίας και τη διανομή του σε εμπορικές ενώσεις και άλλους ενδιαφερόμενους φορείς.

>Κείμενο μετά την ψηφοφορία στο ΕΚ>

7. Τα σχέδια που θα χρηματοδοτεί πλήρως η Επιτροπή στο πλαίσιο συμβάσεων μελετών και παροχής υπηρεσιών θα πραγματοποιούνται βάσει προσκλήσεων για υποβολή προσφορών σύμφωνα με τις ισχύουσες δημοσιονομικές διατάξεις. Η διαφάνεια θα επιτυγχάνεται με τη δημοσίευση του προγράμματος εργασίας και τη διανομή του σε εμπορικές ενώσεις και άλλους ενδιαφερόμενους φορείς.

(Τροπολογία 52)

Παράρτημα ΙΙΙ, σημείο 9

>Αρχικό κείμενο>

9. Η συμμετοχή στο πρόγραμμα αυτό των διεθνών οργανισμών μπορεί να χρηματοδοτηθεί, σε εξαιρετικές περιπτώσεις, με τον ίδιο τρόπο που ισχύει για τους νομικούς φορείς που έχουν την έδρα τους στην Κοινότητα.

>Κείμενο μετά την ψηφοφορία στο ΕΚ>

9. Η συμμετοχή στο πρόγραμμα αυτό των διεθνών οργανισμών μπορεί να εγκριθεί και να χρηματοδοτηθεί, σε εξαιρετικές περιπτώσεις, δεόντως αιτιολογημένες και γνωστοποιούμενες στην αρμόδια επί του προϋπολογισμού αρχή, με τον ίδιο τρόπο που ισχύει για τους νομικούς φορείς που έχουν την έδρα τους στην Κοινότητα.

(Τροπολογία 50)

Παράρτημα ΙΙΙ, σημείο 9α (νέο)

>Κείμενο μετά την ψηφοφορία στο ΕΚ>

9α. Όλα τα σχέδια τα οποία χρηματοδοτούνται στο πλαίσιο του προγράμματος INFO 2000 οφείλουν να εμφανίζουν στα προϊόντα τη σημαία της Ευρωπαϊκής Ένωσης και αναγνώριση της εν λόγω χρηματοδότησης.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης απόφασης του Συμβουλίου σχετικά με πολυετές κοινοτικό πρόγραμμα για την τόνωση της ανάπτυξης της ευρωπαϊκής βιομηχανίας περιεχομένου των πολυμέσων και την ενθάρρυνση της χρήσης του περιεχομένου των πολυμέσων στην νεοεμφανιζόμενη κοινωνία των πληροφοριών (INFO 2000) (COM(95)0149 - C4-0383/95 - 95/0156/CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0149 - 95/0156(CNS)) ((ΕΕ C 250 της 26.09.1995, σελ. 8)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 130 παρ. 3 της Συνθήκης ΕΚ (C4-0383/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Προϋπολογισμών, της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Κοινωνικών Υποθέσεων και Απασχόλησης, της Επιτροπής Μεταφορών και Τουρισμού, της Επιτροπής Πολιτισμού, Νεότητας, Παιδείας και Μέσων Ενημέρωσης, της Επιτροπής Ελέγχου του Προϋπολογισμού και της Επιτροπής για τα Δικαιώματα της Γυναίκας (A4-0052/96),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παρ. 2, της Συνθήκης ΕΚ[semigr ]

3. καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικώς[semigr ]

4. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.